



**MUSIKALSK UTVIKLING FOR MENSTAD SKOLEKORPS**

**REFERAT FRA TEMAKVELD 9. FEBR. 2012**

Finn Arne Dahl Hanssen, til dagl. trompetlærer i Kulturskolen gikk gjennom et opplegg

for musikalsk utvikling, basert på et program fra Norges Musikkorps Forbund.

**Riktig repertoar utvikler korpset.**

Det må være vanskelig nok, men også lett nok. Og man må ha tilpasset opplegg avhengig av nivå.

**Følgende spørsmål ble besvart av deltakerne - musikanter og voksne fra styret:**

**Hvorfor går du på øvelse hver uke?**

* Fordi det er moro å spille (det er en hobby, jeg får nye utfordringer)
* For å bli flinkere musikalsk (vi lærer nye ting, vi lærer noter)
* Det er et fellesskap i korpset (jeg møter venner)
* Fordi jeg må (blir tvunget av mamma – eller har ikke noe annet å gjøre)

**Hvilket ansvar har du for å gjøre korpset bedre ?**

* Jeg kan hjelpe andre hvis de er usikre – eller ikke like flinke
* Jeg kan øve sjøl – forberede meg til øvelsene
* Jeg kan møte opp til øvelsene og enetimene
* Jeg kan være positiv – ikke gretten – bidra til å holde ro og orden.
* Jeg kan konsentrere meg om musikken - ikke andre ting.
* Jeg kan hjelpe sidemannen – hvis han/hun ”faller ut” av stykket vi spiller.
* Jeg kan skryte av andre.

**Hva må til for at korpset som lag skal bli bedre?**

* Vi må være stille når dirigenten snakker – være konsentrerte
* Vi må møte opp til øvelsene, øve hjemme, vise korpsånd
* Vi kan spille flere kjente sanger - men ikke for vanskelig musikk
* Vi kan ha flere sosiale sammenkomster – møtes uten spilling (det behøver ikke koste penger).
* Alle kan gjøre mer for å skape mer fellesskap i korpset.

**Hvordan vil vi ha det på øvelsene?**

* Morsomt – hyggelig – vise hensyn til andre
* Vi må være stille – følge med – høre på når dirigenten snakker
* Spille morsomme musikkstykker – mer kjent musikk (men variert repertoar så alle får noe de liker)
* Vi hører på øvelsene om repertoaret er bra
* Det som er morsomt å spille, øver vi mer på hjemme.
* Nicolay bør bli strengere på øvelsene – noen bråker veldig, det er dumt.
* Tidligere hadde korpset en kryssordning for de som bråka mye. (De som etter en periode var uten bråkekryss, fikk kake i en pause).

**3 mål for korpset de neste tre månedene:**

**1) Få bedre øvelser:**

* Komme presis til øvelsene – som skal starte kl 18 presis hver uke
* Bli flinkere til å komme raskere til ro
* Bli flinkere til å oppmuntre hverandre
* Gi beskjed dersom man er forsinka eller forhindret fra å komme
* **HVIS MÅLET NÅS** – skal musikantene få en premie. (De tre eldste i korpset – Thea, Malin og Signe har ansvar for å føre statistikk).

**2) Avtale om øving:**

\* Hver musikant får en øvingskalender. Her krysser de av for hver dag og hvor lenge de øver.

\* Den som øver mest hver måned, får en premie.

\* Nicolay har ansvar for øvingslogg, som administreres sammen med styret.

**3) Repertoar – vi skal låte bedre i gata 17. Mai.**

\* Ansvar: Alle i korpset.

Sammen med Nicolay og musikantene skal det bestemmes et repertoar med marsjer og andre musikkstykker som alle liker å spille.

Styret har ansvar for å sikre gjennomføringen av 3-punkt målet.

Skien 12. Februar 2012

Bo Lilledal Andersen